આત્માને જાણી તેમાં સ્થિર થવું એનું નામ જ અધ્યાત્મ છે. ઉપનિષદોમાં આધ્યાત્મિક સાધનાના ચાર સોપાન દર્શાવ્યા છે. જેમાં દર્શન, શ્રવણ, મનન અને નિદિધ્યાસન. નિદિધ્યાસન એટલે ધ્યાન વિજ્ઞાન. જ્યારે દર્શન શબ્દનો અર્થ શ્રદ્ધા. મનન વિના જ્ઞાન શક્ય નથી અને શ્રદ્ધા વિના મનન શક્ય નથી. આપ અહિં શ્રદ્ધા, મનન અને વિજ્ઞાન એ ત્રણ ક્રમિક સાધનો છે. આમ આધ્યાત્મિક સાધના અને આધ્યાત્મિક ગુણોના મૂળમાં શ્રદ્ધા છે. આમ શ્રદ્ધાનો અર્થ છે ચિત્ત શુદ્ધિ. “રાગ” ચિત્ત મળ છે. એ મળ દૂર થતા જ ચિત્ત શુદ્ધ બને છે. ચિત્તનો સ્વભાવ જ તત્ત્વ પથપળ છે. પરંતુ તેનો આ સ્વભાવ અગ્રહ, હઠાગ્રહ દૃષ્ટિરાગથી આવરિત થઈ ગયો છે, હાનિ પામ્યો છે. પરંપરાથી જન્મથી પ્રાપ્ત માન્યતાઓ, સિદ્ધાંતો અને ધારણાઓ પ્રત્યેના રાગમાંથી મુક્ત થવાને પરિણામે જ ચિત્ત શુદ્ધિ પ્રાપ્ત થાય એ. આવી ચિત્ત શુદ્ધિ દરેક આધ્યાત્મિક સાધક માટે આવશ્યક છે. કારણ કે આવું શુદ્ધ ચિત્ત સામે આવેલા સત્યને ગ્રહણ કરવાની યોગ્યતા-ક્ષમતા ધરાવી શકે છે. આમ રાગ મળ દૂર થવાથી આવેલી ચિત્ત શુદ્ધિ અને પરિણામે પ્રગટેલી સત્ય પ્રણવતા એજ શ્રદ્ધા છે. અને શ્રદ્ધાના આધારે જ પરમ તત્ત્વ સાથે મિલન થઇ શકે છે.